YK:n turvallisuusneuvosto tuomitsee Pohjois-Korean ohjuskokeet, yllättäen myös Kiina mukana rintamassa - Ulkomaat - Uutiset - MTV.fi
YK:n turvallisuusneuvosto tuomitsee Pohjois-Korean ohjuskokeet, yllättäen myös Kiina mukana rintamassa
Julkaistu 27.08.2016 08:07
Pohjois-Korea testasi keskiviikkona 24. elokuuta 2016 sukellusveneestä laukaistavaa ohjusta. Finnairin Fukuokaan matkalla olleen Airbus A330 -koneen kapteeni Panu Mäki kuvasi koneen ohjaamosta Kiinan yllä valoilmiön, jossa mahdollisesti näkyvät ohjuksen niin sanotut jättöpyörteiden aiheuttamat tiivistysjuovat.
YK:n turvallisuusneuvosto on voimakkaasti tuominnut Pohjois-Korean ballististen ohjusten testilaukaukset.
YK:n mukaan se ryhtyy "merkittäviin toimiin" vastauksena Pohjois-Korean viimeisimpiin ohjuskokeisiin. Neuvosto ei kannanotossaan määritellyt mahdollisia toimenpiteitään tarkemmin.15-jäsenisen neuvoston kannanotto on yksimielinen. Sitä siis tukee myös turvallisuusneuvoston jäsen Kiina, joka on Pohjois-Korean liittolainen. Kiinan kanssa käytiin useita neuvottelukierroksia ennen julkilausuman hyväksyntää.
Kiina on painottanut, että YK:n tulee välttää lisäämästä jännitteitä Korean niemimaalla, ja elokuun alussa se vastusti Pohjois-Korean Japanin aluevesille laukaiseman ohjuksen tuomitsemista YK:ssa.YK:n turvallisuusneuvosto kokoontui suljetuin ovin keskiviikkona, kun Pohjois-Korean raportoitiin jälleen testanneen sukellusveneestä laukaistavaa ballistista ohjusta Japaninmerellä.
Finnairin lentäjä ikuisti erikoisen savukuvion Kiinassa – peräisin Pohjois-Korean ohjuskokeesta? to 25.8.
Pohjois-Korea selittää ohjuskoettaan – kuviteltu isku Yhdysvaltoihin ke 20.7.